Narrenzunft

D **Narrezumft** isch dr Uusdruck fir di lokale Fasnetsverein vu dr schwebisch-alemannische Fasnet. D Zimft sin vilmol in dr Rächtsform vun eme yydraite Verein *e.&nbsp;V.* organisiert.

## Zwäck un Uusrichtig

D Narrezimft bfläge d Fasnetsbryych in ihrene Heimetortschafte. Doderzue ghere d Uusrichtig vun dr draditionälle Veraastaltige wie s Narrebaumsetze am Aafang vu dr Fasnet oder dr Umzug, wu vilmol Narresprung gnännt wird. Jedi Narrezumft het ei oder mehreri Gruppe (*Figure*), wu s glyych Hees drage. D Figure gehn vilmol zruck uf historischi Ereignis, Legände oder Sage us em Heimetort vu dr Zumft, so wie bi de Erdmännle.

Näbe dr Gruppe git s in vile Narrezimft au no Einzelfigure. Jedi Narrezumft het e eigene Narreruef. Organisiert sin d Zimft zmeischt as gmeinnitzigi yydraiti Verein. Dr Vereinsvorstand wird vilmol *Zumftmeischter* gnännt.

Narrezimft sin syt em Aafang vum 20. Johrhundert grindet wore, vor allem ab dr 1920er Johr. D Name *Narrezumft* hätt d Uusrichtig uf s alt Fasnetsbruuchtum solle as bewusste Gegesatz zue rheinische Narre- oder Karnevalsgsellschafte bedone. Mittlerwyyli git s schetzigswyys 1.700 Narrezimft oder -verein im Biet vu dr schwebisch-alemannische Fasnet, wu sich dur Nejgrindige allmeh au no Norde in di evangelische Biet vu dr Bade-Wirttebärg uusbreitet.

## Narrevereinigunge
Di meischte Narrezimfte ghere zuen ere Narrevereinigung. Ufgabe vu däne Vereinigunge sin zem Byschpel d Rusgab un Wyterentwicklig vu Richtlinie fir d Yyhaltig vu dr Fastnetsdraditione, d Organisation vu regelmäßige Narredräffe un d Verdrättig vu dr Zimft no usse. Di 1924 grindet VSAN isch di eltsch vu sonige Vereinigunge. 

* Alb-Lauchert-Narrenring (ALN), grindet 1983
* Alemannischer Narrenring (ANR), grindet 1969
* Breisgauer Narrenzunft (BNZ), grindet 1934
* Freie Narrenvereinigung Mittlerer Schwarzwald, grindet 1994
* Freie Narrenvereinigung Waldgau, grindet 1982
* Narren der Alb-Donau-Region (ADR), grindet 1988
* Narrenfreunde Heuberg (NFH), grindet 1979
* Narrenfreundschaft Südlicher Heuberg
* Narrenfreundschaftsring Schwarzwald-Baar-Heuberg (NFRSBH), grindet 1966
* Narrenfreundschaftsring Zollern-Alb (NFRZA), grindet 1978
* Narrenring Oberer Neckar (NON), grindet 1969
* Narrenvereinigung Hegau-Bodensee (NVHB), grindet 1959
* Narrenvereinigung Kleggau (NVK), grindet 1978
* Narrenvereinigung Voralb-Neckar-Allgäu-Bodensee (VNAB), grindet 1997
* Närrischer Freundschaftsring Neckar Gäu (NFRNG), grindet 1968
* OHA-Narrenbruderschaft (OHA), grindet 1956
* Ortenauer Narrenbund (ONB), grindet 1981
* Schwarzwälder Narrenvereinigung (SNV), grindet 1971
* Verband Alb-Bodensee-Oberschwäbischer Narrenvereine (VAN), grindet 1990
* Verband Oberrheinischer Narrenzünfte (VON), grindet 1937
* Vereinigung Freier Oberschwäbischer Narrenzünfte (VFON), grindet 1969
* Vereinigung Hochrheinischer Narrenzünfte (VHN), grindet 1964
* Vereinigung Schwäbisch-Alemannischer Narrenzünfte (VSAN), grindet 1924

D Narrezimft vu Rautweil, Oberndorf, Elzach un Iberlinge ghere zue keire vu däne Narrevereinigunge. Si bilde unterenander dr Viererbund ohni Organisationsstruktur un schriftligi Satzig.

## Weblink
* Vereinigung Schwäbisch-Alemannischer Narrenzünfte

## Fueßnote